Kilenc sérült a kőbányai villamosbalesetben
A baleset a Maglódi úton történt. A 28A és a 37-es villamos helyett pótlóbusz jár.
Villamossal ütközött össze egy kisbusz Budapest X. kerületében, a Maglódi úton. A katasztrófavédelem közölte, hogy a balesethez a hivatásos tűzoltók mellett a tűzoltó doktorszolgálat is kivonult.

MInt írták, az egységek a társhatóságokkal közösen dolgoznak a helyszínen, a munkálatok idején forgalomkorlátozásra kell számítani.

A Budapesti Közlekedési Központ közösségi oldalán tudatta, hogy a baleset miatt a 28A és a 37-es villamos nem közlekedik. Pótlóbusz viszi az utasokat a Kada utca/Maglódi út és az Új köztemető (Kozma utca) között.

Frissítés!

A rendőrség azt közölte, hogy – a korábbi hírekkel ellentétben – egy személyautó ütközött a villamossal, és az elsődleges információk szerint a balesetben kilenc ember megsérült.

A helyszínelés és a műszaki mentés idejére az érintett szakaszon a forgalom rendőri irányítás mellett halad. Kérik, hogy a baleset helyszínén fokozott figyelemmel közlekedjenek!
Belföld